NaiveNeuron/SloPal huggingface dataset:
Záhumenský, Marian, poslanec NR SR (2013-10-24):
Ďakujem pekne. Pán kolega Novotný aj všetci tí páni poslanci a poslankyne, ktorí ste podpísaní pod týmto nemorálny návrhom alebo zbytočným návrhom na odvolanie pani ministerky, vy nemáte, vy nemáte absolútne, absolútne žiadne zábrany zneužiť ľudskú tragédiu v rodine, kde došla o život mladá žena... (Reakcie z pléna. Prerušenie vystúpenia predsedajúcou.)
M. Hort, podpredseda NR SR: (2008-09-16):
Druhá vec. Pýtam sa pána spravodajcu, či chce? Nie. Vyhlasujem alebo prerušujem rokovanie o tomto bode programu. Vzhľadom na skutočnosť, že je 19.04 hodín, len priatelia, nesmiete sa hnevať, ja mám už svoj program, ktorý sa začína presne o pol ôsmej a aby som ho stihol, nie, máme 19.00 hodín, je to na predsedajúcom, či dá návrh na pokračovanie, alebo nie. Uzatváram teraz tento rokovací deň. Prerušujem rokovanie tejto schôdze s tým, že zajtra ráno, v stredu ráno o 9.00 hodine bude pokračovať program návrhom poslancov Národnej rady Slovenskej republiky Vladimíra Mečiara, Kataríny Tóthovej a Ľudmily Muškovej na vydanie zákona, ktorým sa mení a dopĺňa zákon Národnej rady Slovenskej republiky o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov (tlač 758) prvým čítaním. Potom sa môžeme vrátiť k správe, ktorú pán guvernér mal dnes predložiť. Ďakujem pekne. (Prerušenie rokovania o 19.05 hodine.)
J. Liška, minister obrany SR: (2004-06-23):
Vážený pán predseda, vážené panie poslankyne, vážení páni poslanci, prosím vás o vyslovenie súhlasu s pristúpením Slovenskej republiky k Protokolu o statuse medzinárodných vojenských veliteľstiev zriadených podľa Severoatlantickej zmluvy. Ďakujem.
Laššáková, Jana, podpredsedníčka NR SR (2014-10-30):
Pokračujte, pán, pokračujte, pán poslanec. (Ruch v sále.)
Bittó Cigániková, Jana, poslankyňa NR SR (2022-05-05):
Monika, samozrejme, že tvoj príspevok má veľa s týmto návrhom, lebo tento návrh je presne reakciou na to, aby ukrajinské znásilnené ženy nemohli podstúpiť interrupcie, čiže si reagovala veľmi dobre. Verím tomu, že kolegovia tento návrh dali nie preto, tak neverím, že sú úplné hovädá a oni ho dali preto, lebo oni si myslia, že tá vojna je vymyslená, takže som rada, že si teda dala tvoju ponuku. Ja dávam takisto, tiež môžem zabezpečiť, môžte sa ísť pozrieť na tú Ukrajinu, naozaj sa to tam deje. A len by som chcela teda poďakovať, Monika, za tvoj boj za ženské práva, nielen teraz, ale aj inokedy a chcela by som ťa veľmi pekne poprosiť, aby ste sa tam nedali tým klubom, a tým okolím nejako utláčať, lebo si dobrá bojovníčka za ženské práva ako viacerí tvoji kolegovia. Prosím, spomeň si na to, nebudem konkretizovať, ale vieš, pri ktorých návrhoch, ženy nás, myslím si, potrebujú všetky, lebo vidíš, čomu čelíme. Pán poslanec Kuffa, vy ste tam teda ešte nedozrel, teda takto. Monika, prosím, povedz pánovi poslancovi Kuffovi, že teda chemické tabletky nie sú povolené, chemická interrupcia a keď chcete, teda štatistiku a sťažujete sa, tak ich povoľte a budete mať štatistiku, lebo to, čo rozprávate, je úplná kravina. Tabletka „po“ nie je chemická interrupcia, tabletka „po“ zabraňuje počatiu a je to niečo úplne iné a chemický potrat tiež končí u lekára. Takže jasné, máte v tom chaos, vy máte celkovo chaos vo všetkom. No tak však veď životná trauma, ale teda, Monika, prosím ťa, odkáž teda pánovi Kuffovi, že je mimoriadne viac ako obvykle zmätený a že ho radi v tejto téme vyškolíme trochu, lebo rozpráva o niečom, o čom nemá vôbec páru a strápňuje sa tu. Ďakujem.
A. Belousovová, podpredsedníčka NR SR: (2008-12-08):
Ako prvý z nich vystúpi pán poslanec Rafaj, nech sa páči.
Nicholsonová, Lucia, podpredsedníčka NR SR (2016-06-16):
Ďalším prihláseným do rozpravy je pán poslanec Viskupič. Nech sa páči, máte slovo.
Grendel, Gábor, podpredseda NR SR (2020-06-09):
Pani poslankyňa Sulanová.
Danko, Andrej, predseda NR SR (2018-02-15):
Prosím, prezentujme sa a hlasujme. (Hlasovanie.) Prítomných 124 poslancov, za 14, proti 41, zdržalo sa 50, nehlasovalo 19. Konštatujem, že Národná rada sa uzniesla, že nebude pokračovať v druhom čítaní o prerokovaní tohto bodu. Pristúpime k hlasovaniu o bode 63 programu, je to prvé čítanie návrhu poslancov Kotlebu, Uhríka a Beluského na vydanie ústavného zákona, ktorým sa mení ústava (tlač 807). Opäť dávam slovo poslancovi Rastislavovi Schlosárovi. (Hlasovanie o návrhu poslancov Národnej rady Slovenskej republiky Mariana Kotlebu, Milana Uhríka a Martina Beluského na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 807.)
Grendel, Gábor, podpredseda NR SR (2021-11-30):
Vyhlasujem rozpravu za skončenú. Chce zaujať záverečné slovo pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Teraz nasleduje prvé čítanie o návrhu poslancov Mariana Kotlebu, Rastislava Schlosára, Marka Kotlebu a Stanislava Mizíka na vydanie zákona, ktorým sa mení a dopĺňa zákon č. 300/2005, teda Trestný zákon v znení neskorších predpisov a ktorým sa menia a dopĺňajú niektoré zákony. Návrh zákona je uverejnený ako tlač 769. Návrh na jeho pridelenie na prerokovanie výborom je v rozhodnutí č. 800. Dávam slovo pánovi poslancovi Stanislavovi Mizíkovi, aby návrh zákona uviedol. (Rokovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Mareka Kotlebu a Stanislava Mizíka na vydanie zákona, ktorým sa mení a dopĺňa zákon č. 300/2005 Z. z., Trestný zákon v znení neskorších predpisov a ktorým sa menia a dopĺňajú niektoré zákony , tlač 769.)
Grendel, Gábor, podpredseda NR SR (2023-01-24):
Pán poslanec Schlosár.
P. Hrušovský, podpredseda NR SR: (2002-01-29):
V. Oberhauser, poslanec: Pán predsedajúci, ja by som chcel poprosiť, aby sme požiadali pani ministerku Machovú, aby predložila do parlamentu informáciu o aktuálnej privatizácii, ktorá sa deje na Slovensku. Ide mi o to, aby podala správu o tom, čo sa deje s privatizáciou SAD, bánk, poisťovne a takisto ďalších podnikov, ako sú Slovenská plavba a prístavby a podobne, a aký je stav získania finančných prostriedkov z týchto predajov a ako sú rozpracované tieto predaje do budúcna. Ďalej by som chcel požiadať, aby vedenie Národnej rady oslovilo súkromné televízie a ponúklo im možnosť prenosov, keď to nie je schopná verejnoprávna televízia, aby mohli súkromné televízne spoločnosti vykonávať prenosy z rokovania Národnej rady Slovenskej republiky. Ďakujem.
Jurinová, Erika, poslankyňa NR SR (2016-05-17):
Ďakujem veľmi pekne za slovo. Pripomenuli ste mi, ako ste rozprávali, opäť tiež časť z vystúpenia, kedy som poukázala na to, že naozaj, že ani teda tú rezolúciu nenapĺňame práve tým, že roztriešťujeme možno ten silný úrad, ktorý mal šancu byť, vlastne aj bol vytvorený, na rôzne iné alebo rôznymi inými, trieštime ich rôznymi inými inštitúciami. Vy ste spomínali rôzne komisariáty. Áno, tiež som presvedčená, že lepšia možnosť by bolo posilniť úrad ombudsmana práve o zastupovanie, ombudsmanské zastupovanie aj detí, aj zdravotne postihnutých osôb. Rozhodnutie vlády bolo jasné. Akceptujeme, samozrejme. Je dobré, že majú aspoň nejakých konkrétnych zástupcov. Druhá vec. Hovorili ste o tej rozpočtovej kapitole, tak som si opäť spomenula na také vyhrážky, teraz neviem, či to bol pán bývalý predseda parlamentu Paška, alebo pán Fico, predseda vlády, kedy sa vyhrážali ombudsmanke, tiež keďže hľadala nové priestory a nevedela sa nejak dohodnúť s nimi, že ju vysťahujú do Košíc. Že to sa mi naozaj zdá, jak keby si neuvedomovali dôležitosť úradu, ktorý bol zriadený z ústavy. Že ľúto mi je takýchto možno aj vyjadrení zo strany predstaviteľov štátu, ktoré vlastne samé znižujú tú váhu ombudsmanského úradu.
Glváč, Martin, podpredseda NR SR (2018-05-22):
Pani poslankyňa, hlásili, že ešte vám 2,5 minúty ukrátili, takže ak vám stačia, tak vám ich poskytujem. Nech sa páči.
Zmajkovičová, Renáta, podpredsedníčka NR SR (2013-02-13):
Faktické poznámky na vystúpenie pána poslanca nie sú. Uzatváram možnosť prihlásiť sa s faktickou poznámkou. Kolegyne, kolegovia, bude 11.00 hod., prerušujem rokovanie o tomto bode programu a budeme pokračovať hlasovaním. A k tomuto vládnemu návrhu zákona v druhom čítaní budeme pokračovať o druhej. Ďakujem.
Pellegrini, Peter, predseda NR SR (2024-01-10):
Vážené panie poslankyne, vážení páni poslanci, skončilo sa rokovanie poslaneckého grémia, budeme pokračovať v otvorenej rozprave k návrhu na voľbu predsedu Štátnej komisie pre voľby a kontrolu financovania politických strán, tlač 99. Vzhľadom na prijatie ustanovenia o stanovení lehoty a dĺžky rozpravy na dvanásť hodín boli jednotlivé poslanecké kluby informované, aký presný čas je vyčlenený pre jednotlivé poslanecké kluby a celá tá procedúra, ktorá upresní celý ten priebeh v pondelok ráno od deviatej, aj losovanie poradia poslaneckých klubov a jednotlivých vystupujúcich rečníkov, toto sme si technicky prešli. (Reakcia z pléna.) V piatok o deviatej, prepáčte, nejak sa mýlim. V piatok o deviatej, tak. Platí, samozrejme, tak ako sme si to, platí to, čo sme hlasovaním schválili, nie moje chyby. A s tým, že platí, že teraz dokončíme rokovanie o návrhu na voľbu predsedu štátnej komisie, bude pokračovať pani poslankyňa Kolíková, tak ju potom poprosím, aby prišla do rokovacej sály, aby mohla pokračovať vo svojom vystúpení, a potom sa vrátime naspäť k prerokovaniu návrhu na skrátené legislatívne konanie Trestného poriadku, za, to možno bude ešte dnes, neviem, ako dlho bude táto diskusia k tomuto bodu, potom pôjdeme zajtra zase celý deň návrh na skrátené Trestný poriadok, potom v piatok o deviatej na tých pár hodín bude návrh o rokovaní programu, ktorý vrátila pani prezidentka, ten jeden bod, a potom sa zase vrátime k návrhu na skrátené Trestný poriadok, čo bude trvať zase aj celý budú... utorok od deviatej zasa. Ešte ale upozorňujem, ak je niekto z vás v poradí, môže sa stať, že v piatok môže skončiť rozprava k návrhu zákona, ktorý vrátila pani prezidentka, o tretej, tak ešte hodinu je tam priestor, že bude sa pokračovať ešte o návrhu, no komu vyjde poradie, no. A potom v utorok od deviatej zase Trestný poriadok, návrh na skrátené, už dokedy bude. Tak pani poslankyňa Kolíková je už v sále. Poprosím všetky kolegyne a kolegov, ktorí nemajú záujem sa zúčastňovať tohto rokovania, aby buď opustili rokovaciu sálu, alebo zabezpečili dôstojné prostredie pre vystúpenie pani poslankyni. A ja týmto aj dávam slovo pani poslankyni Kolíkovej, aby mohla dokončiť svoje vystúpenie, nakoľko je predposledná zapísaná písomne do rozpravy. Po nej vystúpi ďalší písomne prihlásený pán poslanec Hlina. A poprosím vás ešte raz, kolegyne, kolegovia, o pokoj, aby pani poslankyňa mohla vystúpiť. Nech sa páči, pani poslankyňa, nechám to už na vás, kedy zvážite, že prostredie je už dostatočne pokojné. (Zaznievanie gongu.) (Pokračovanie rokovania o návrhu na voľbu predsedu Štátnej komisie pre voľby a kontrolu financovania politických strán , tlač 99.)
A. Szögedi, poslankyňa: (2009-04-23):
Na tajné hlasovanie o návrhu na voľbu kandidátov na sudcov disciplinárneho súdu bolo vydaných a poslanci si osobne prevzali 139 hlasovacích lístkov. Teda na voľbe bolo prítomných 139 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu kandidátov na sudcov disciplinárneho súdu 0 poslancov neodovzdalo hlasovacie lístky. Zo 139 odovzdaných hlasovacích lístkov bolo 25 neplatných a 114 platných. Podľa platných hlasovacích lístkov overovatelia zistili, že: - za Janu Burešovú hlasovalo 62 poslancov, proti 25, hlasovania sa zdržalo 27 poslancov, - za Ľubomíra Hrežďoviča hlasovalo 61 poslancov, proti 25 poslancov, zdržalo sa 28 poslancov, - za Štefana Abelovskeho hlasovalo 51 poslancov, proti 40 poslancov, hlasovania sa zdržali 23, - za Jána Havláta hlasovalo 68 poslancov, proti 22 poslancov, zdržalo sa hlasovania 24 poslancov, - za Daniela Ilavského hlasovalo za 0 poslancov, proti 66 poslancov, zdržalo sa hlasovania 48 poslancov. - za Viliama Pohančeníka hlasovalo 60 poslancov, proti 27 poslancov, hlasovania sa zdržalo 27 poslancov, - za Dušana Repáka hlasovali 4 poslanci, proti 65 poslancov, hlasovania sa zdržalo 45 poslancov. Na voľbu kandidátov na sudcov Disciplinárneho súdu je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní nebol z kandidátov na sudcov Disciplinárneho súdu zvolený ani jeden z kandidátov. Nakoľko nebol zvolený žiaden z kandidátov, vykoná sa opakovaná voľba, do ktorej postupujú tí, ktorí boli navrhnutí. Ďakujem.
Hrnčiar, Andrej, podpredseda NR SR (2017-06-16):
Pani poslankyňa Šebová.
Nicholsonová, Lucia, poslankyňa NR SR (2014-04-02):
Ďakujem veľmi pekne, to nebude procedurálny návrh. Ja sa chcem len poďakovať pánovi poslancovi Kuffovi rovnako, ako on ďakoval dámam tuto v sále za to, že mu naozaj tak veľmi leží na srdci, aby sa čo najviac detí v rómskych osadách rodilo do chudoby, poprípade končilo v latrínach a pozývam ho na takú spoločnú exkurziu po rómskych osadách, aby sme si pozreli, že ako sa tým deťom, na ktorých vám tak veľmi záleží, ako sa im vodí v tých rómskych osadách, pán Kuffa. A ešte také želanie na záver, že ja som bola na filme vášho brata „Všetky moje deti“ a strašne som si na chvíľu želala, aby ste sa vymenili. Ďakujem. (Potlesk.)
Mikloš, Ivan, podpredseda vlády a minister financií SR (2010-11-30):
Ďakujem pekne. Vážený pán predseda, vážené dámy, vážení páni, vláda Slovenskej republiky predkladá na rokovanie Národnej rady návrh zákona, ktorým sa mení a dopĺňa zákon o dani z príjmov v znení neskorších predpisov. Cieľom predkladaného návrhu zákona je vytvorenie predpokladov na konsolidáciu verejných financií opatreniami, ktoré smerujú k obmedzeniu niektorých výhod a výnimiek zo zdanenia pre určité skupiny obyvateľstva. Vzhľadom na súčasne neprimerane vyššie daňové a odvodové zaťaženie príjmov z aktívne vykonávanej práce oproti pasívnym príjmom plynúcim z kapitálu navrhuje sa uplatňovanie nezdaniteľných častí základu dane na daňovníka a na manželku len na aktívne príjmy, t. j. len na príjmy zo závislej činnosti, príjmy z podnikania a z inej samostatne zárobkovej činnosti. Upúšťa sa od možnosti zníženia základu dane len úzko vybranej skupiny zamestnancov, zdravotníckych pracovníkov o náklady na ich špecializačné vzdelávanie, čím sa dosiahne zrovnoprávnenie výpočtu základu dane pri všetkých vykonávaných povolaniach. Pri súčasnom nastavení nezdaniteľnej časti základu dane na účelové sporenie, životné poistenie a doplnkové dôchodkové sporenie si tento typ úľavy nemôžu uplatniť nízkopríjmoví daňovníci, ktorých základ dane je po uplatnení základnej nezdaniteľnej časti nulový. Z tohto dôvodu a z dôvodu neopodstatneného daňového zvýhodnenia tohto typu úspor pred inými formami sa navrhuje vypustenie možnosti uplatnenia týchto nezdaniteľných častí základu dane. Zjednocuje sa výška paušálnych výdavkov na jednotnú úroveň 40 % pre všetky fyzické osoby dosahujúce príjmy z podnikania. Ďalšie navrhované úpravy zákona o dani z príjmov sú úprava výšky oslobodenia od dane z príjmov fyzických osôb pri príjmoch z prenájmu, príležitostnej činnosti, prevodu cenných papierov, opcií a obchodného podielu na pevnú výšku 500 eur, zjednotenie oslobodenia príjmov z predaja a prenájmu majetku obcí a VÚC s ostatnými daňovníkmi nezaloženými alebo nezriadenými za účelom podnikania, úprava dane vyberanej zrážkou, ktorá sa bude považovať za daň vysporiadanú s výnimkou príjmov z podielových listov. Napriek skutočnosti, že sa nejedná o populárne kroky, nakoľko ovplyvnia príjmy mnohých občanov tejto krajiny, je nevyhnutné pochopiť potrebu zavedenia týchto opatrení, pretože ich cieľom je náprava terajšieho stavu verejných financií, ale aj náprava niektorých doterajších deformácií v daniach z príjmu. Na základe schválenej spoločnej správy k vládnemu návrhu zákona gestorský výbor navrhuje neschváliť pozmeňujúce návrhy týkajúce sa problematiky finančného prenájmu. Pri prehodnotení vládou navrhovanej úpravy som dospel k názoru, že oblasť odpisovania hmotného majetku a problematika finančného prenájmu z pohľadu zákona o dani z príjmov by mala byť riešená komplexne, a preto navrhujem pri finančnom prenájme ponechať doterajšie znenie zákona o dani z príjmov. Na základe uvedeného odporúčam body 1 a 13 spoločnej správy schváliť a body 9 a 10 spoločnej správy vyňať na osobitné hlasovanie a neschváliť. Ďakujem pekne.
Poliačik, Martin, poslanec NR SR (2014-11-10):
Ďakujem, pán podpredseda. Ďakujem aj tebe, Janko. Myslím si, že je úplne jasné, prečo si za to, aby bol premiér Robert Fico odvolaný zo svojej funkcie. Ale sledoval som takto priamo oproti pána kolegu poslanca Kolesíka a mám z neho dojem, že ešte mu nejaká informácia chýba, tak skús sa zamyslieť, či ešte je niečo, čo si nepovedal, a poprípade využi reakciu, tie dve minúty, ktoré ti ešte ostanú a možnože skoncentruj, že aby aj pánovi Kolesíkovi teda bolo jasné, prečo napr. on by mohol zahlasovať za to, aby bol premiér Robert Fico odvolaný. Ďakujem.
Kollár, Boris, predseda NR SR (2020-06-04):
Vážení pá..., páni, vážené pani poslankyne, vážení páni poslanci, chcem vás informovať o záveroch grémia. Dohodli sme sa na grémium v konsenze, že budeme hrať štátnu hymnu vždy pred začatím riadnej schôdze a začneme to uplatňovať od budúcej schôdze riadnej. Pokiaľ bude mimoriadne zasadnutie chôdze parlamentu, vtedy sa štátna hymna hrať nebude. A dnes o 17.00 hod. dám zahrať hymnu. S týmto začneme. Táto hymna nebude hratá kvôli nejakému Trianonu alebo k čomukoľvek, bude to preto, lebo zakladáme tradíciu, aby už to nikto nemohol spochybňovať a nikto nemohol zneužívať hranie štátnej hymny raz kvôli takému sviatku, raz kvôli takému. Takže od tejto chvíle budeme hrať tú štátnu hymnu vždy pred začatím schôdze vrátane tejto a bude to signál ako úcta k tejto ustanovizne, k štátu, k národu, k ľuďom a nebude to viacej nikým, žiadnou politickou stranou zneužívané, lebo sa bude hrať vždy počas riadnej schôdze parlamentu. Ďakujem. (Potlesk.) Procedu..., s procedurálnym návrhom vystúpi pani poslankyňa Šebová.
Šimečka, Michal, podpredseda NR SR (2024-02-23):
Ďakujem pekne. S reakciou na faktické, pani poslankyňa Remišová, prosím.
Pellegrini, Peter, podpredseda NR SR (2020-05-13):
Pán poslanec Benčík. Chvíľku počkajte, zapnú vám. Pán poslanec Benčík má niečo, á, nie, už, už. Na svojom mieste sedíte, hej? (Reakcia poslanca.) Tak poprosím ešte raz kartu zasunúť naspäť. Dobre, ale nesvieti mu mikrofón, páni kolegovia technici. Pán poslanec Benčík má zapnuté efko. Počkáme chvíľku. Nesvieti mu mikrofón, to ide nejaká iná časomiera. Skúste, pán kolega, ešte raz a skúste znovu stlačiť trojku. Ešte raz. Teraz ešte raz stlačte trojku, pán poslanec. Dobre, už máme a predraďte pána Benčíka teraz a už to ide. Nech sa páči.
Mičovský, Ján, poslanec NR SR (2014-03-21):
Ďakujem. Poprosím dve minúty. Môžem dve? Ďakujem veľmi pekne, vážená pani podpredsedníčka Národnej rady. Ani som netušil, že sa zhodnem s pánom predsedom Hrušovským aj tematicky, čo som chcel zareagovať, keď som sa hlásil k tebe faktickou poznámkou. Ja si naozaj nemyslím, že by sme sa tu mali pustiť nejakým spôsobom do volebnej kampane na prezidenta republiky. To sa mi zdá nenáležité, bez ohľadu našej preferencie a vyznania a názory a možno na to konto, nepoviem, samozrejme, žiadne meno ani svoju preferenciu, len ja si myslím, a to je asi aj v súlade asi aj s Bibliou, ktorú tu často spomínaš, Štefan, alebo nie sú dôležité v našom živote slová? Sú. Slová majú svoju silu, ja to uznávam. Ale nad tými najkrajšími slovami sú vždy skutky. Čo keby sme odporučili občanom Slovenskej republiky, aby budúcu sobotu zvážili skutky kandidátov. Ďakujem pekne.
Hrnčiar, Andrej, podpredseda NR SR (2019-11-26):
Otváram rozpravu. Do rozpravy som dostal tri písomné prihlášky. Za klub OĽANO pán poslanec Eduard Heger a ďalšími prihlásenými písomne v rozprave sú poslanec Ondrej Dostál a Ľubomír Vážny. Nech sa páči, pán poslanec Heger.
Hargaš, Ján, poslanec NR SR (2024-04-17):
Ďakujem pekne za vaše vystúpenie. Oceňujem, že ste vystúpili v rámci rozpravy, a len teda sa pripomínam, lebo zdalo sa mi, že pán minister nemá záujem vystúpiť v rámci rozpravy. No, tak viete, že keď sme obštruovali, tak tu boli veľké, veľké kriky zo strany koalície, že my tu obštruujeme a všetko ste nám už vysvetlili a neviem čo. Teraz tu máte normálne vecnú debatu, pán minister, však nikto vás tu nehaní alebo neobviňuje z niečoho, že vecná debata, vecné otázky, tak ja by som... (Prerušenie vystúpenia predsedajúcim.)
Číž, Miroslav, doterajší podpredseda NR SR (2010-07-08):
Pán poslanec Jozef Burian.
Taraba, Tomáš, poslanec NR SR (2021-12-08):
Pán kolega, pán kolega Šeliga, počuť ma? Teraz. Pán kolega Šeliga, dotknem sa teraz alebo využijem tú vašu poznámku, že aby sme debatovali teda racionálne. Ja som sa zatiaľ nezapájal do debaty, ale tak ako to počúvam, tak sme stále vyzývaní z opozície, aby sme teda prišli s nejakými riešeniami. Len viete, my sme iniciovali schôdzu o stave zdravotníctva, ktorú ste nepodporili. A to je proste taká trošku schizofrénia, že stále nás vyzývate, vyzývate a potom keď vyzveme my vás, aby sme teda urobili debatu k tej téme, tak vy nedáte hlasy a nechcete sa o tom baviť. A po druhé, samozrejme, že nie je absolútne racionálne spochybňovať, keď lekár povie, ako sa lieči zlomenina, röntgen a podobne, len viete, to neni úplne korektné prirovnanie k tomu, že nútite alebo chcete nahnať ľudí do vakcinácie s vakcínami, pri ktorých veľa ľudí má pocit, že im nedôveruje. A nedôveruje im preto, pretože proste je to niečo nové, je to, sú to genetické vakcíny, nechcú ich. A keď ich nechcú, nechcú ich za tristo euro, za päťsto, za desaťtisíc, proste si ich nedajú. A je tu skupina ľudí, ktorým môžte hovoriť, že to nebude mať žiaden negatívny dopad v strednodobom, dlhodobom hľadisku, oni tomu neveria, že to nebude mať. Takisto ako niekedy, proste veda je taká, niekedy sa hovorilo, že azbestové rúry sú parádna vec, a kto spochybňoval technológiu, tak spochybňoval ako keby pokrok. Dnes v skafandroch chodia azbestové rúry dávať preč, čo sú škodlivé a rakovinotvorné. Jednoducho taká je veda. A vy teraz, keď sa budete tváriť, že tieto vakcíny sú vakcíny tej starej technológie, tak sa nerozumieme. A tí ľudia nespochybňujú to, či to má efekt voči covidu, tí ľudia spochybňujú to, aké to má dlhodobé efekty. A to sa nedá im vy... zaprieť.
Beblavý, Miroslav, poslanec NR SR (2016-09-06):
Ďakujem pekne. Chcem potvrdiť, že sú oblasti, kde naozaj sme aj v ostrom spore, sú oblasti, kde sme v miernom spore, a potom sú oblasti, kde sme aj v minulosti dokázali spolupracovať. Koniec koncov v minulom parlamente sme s pánom poslancom Jurzycom po dohode s vami predložili zverejňovania tých super odpočtov v oblasti vedy a techniky a je to schválené a dneska teda sa to už zverejňuje. Takže chcem len potvrdiť, že tuto priestor aj v minulosti bol pre túto diskusiu, a preto som aj dneska vystúpil, že priznám sa, že pre mňa výsledok, ktorý možno nie je politicky tak demonštratívne pekný, ale je reálny, je oveľa viac ako aj štyri zákony, ktoré sa potom zase zmetú zo stola. Takže ja by som privítal, ak by táto diskusia mohla byť. A samozrejme ak bude ona, pôjde správnym smerom, tak naozaj najmenší problém je, či presunúť alebo stiahnuť novelu, lebo naozaj mne ide, aj mojim kolegyniam, išlo vždy primárne o výsledok. Čo by som však ja možno dodal, je, aj vzhľadom na ten vývoj udalostí, a myslím, že to nevezmete v zlom, že ak to má slúžiť tomu účelu aj súčasnej atmosfére, malo by to byť zase pomerne rýchlo, čo neznamená samozrejme ani 24, ani 48 hodín, ale je tu, tá objednávka je teraz. A poviem úprimne aj v súvislosti s inými skúsenosťami, možno s inými témami vieme, že tieto veci sa udejú, ak sa udejú, relatívne rýchlo potom, alebo sa potom neudejú často vôbec a v koaličných vládach špeciálne, keďže samozrejme tam je tá rôznorodosť názorov vždy väčšia. Takže za seba chcem povedať, že veľmi by som to privítal. Alebo vítam to, čo ste, pán minister, práve povedali. Určite sme ochotní na tom spolupracovať, ak bude záujem z vašej strane, aby sme to nejakým spôsobom, aj my o tom diskutovali s ministerstvom. A jediná podmienka, okrem teda otvorenej hlavy všetkých strán, je nejaký časový horizont, ktorý nebude príliš dlhý, a v tom prípade teda môžete počítať s našou či účasťou, či podporou v čomkoľvek na čom sa zhod... (Prerušenie vystúpenia časomerom.)
Maďarič, Marek, minister kultúry SR (2012-09-18):
Ďakujem pekne. Pán poslanec Krajcer, no, keďže vy sa tu neustále vzťahujete k nejakému volebnému programu strany SMER, tak ja vám musím zopakovať, že vo vašom volebnom programe 120 opatrení, medzi nimi pomenované, ktoré sa dajú urobiť okamžite, je aj zrušenie úhrad. Dobre? Takže ten podvod tam jednoznačne bol. K pánovi Drobovi. No nie je všetko len také účtovníctvo. Odporučte Britom, Nemcom, všetkým, aby teda zrušili úhrady, koncesie, aby to platili z rozpočtu. Jednoducho to má aj iný význam, nielen taký, či ušetríme nejaké transakčné náklady. A posledná poznámka. No toľko ste súperili s tým SDKÚ, pán poslanec, až ste to dosúperili do hentých lavíc. Takže vlastne som vďačný za to.
Doležal, Andrej, minister dopravy a výstavby SR (2021-12-10):
Vážený pán predsedajúci, vážené panie poslankyne, vážení páni poslanci, dovoľte mi z poverenia vlády Slovenskej republiky uviesť na dnešné rokovanie Národnej rady návrh na skrátené legislatívne konanie o vládnom návrhu zákona, ktorým sa dopĺňa zákon č. 452/2021 Z. z. o elektronických komunikáciách. Vláda Slovenskej republiky vypracovala predložený návrh s cieľom zabezpečiť, aby po uvoľnení opatrení prijatých na zamedzenie šírenia ochorenia COVID-19 sa mohlo v čo najväčšej možnej miere eliminovať zvýšenie rizika nákazy. Podľa § 89 ods. 1 zákona Národnej rady Slovenskej republiky č. 350 o rokovacom poriadku Slovenskej republiky sa navrhuje Národnej rade Slovenskej republiky, aby vzťahom na to, že môže dôjsť k ohrozeniu základných ľudských práv a slobôd a štátu hrozia značné hospodárske škody, schválila návrh zákona v skrátenom legislatívnom konaní. Vážené panie poslankyne, vážení páni poslanci, dovoľujem si si váš požiadať o podporu a schválenie predloženému vládneho návrhu. Ďakujem pekne.
Nemky, Martin, poslanec NR SR (2018-12-06):
Vážený pán predsedajúci, vážené pani poslankyne, vážení páni poslanci, vážený pán predkladateľ, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Návrh ústavného zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh ústavného zákona prerokovali ústavnoprávny výbor, výbor pre verejnú správu a regionálny rozvoj a výbor pre nezlučiteľnosť funkcií. Za gestorský výbor navrhol ústavnoprávny výbor s tým, aby výbory prerokovali návrh ústavného zákona v druhom čítaní do 25. januára 2019 a v gestorskom výbore do 28. januára 2019. Zo znenia návrhu ústavného zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom, vrátane určenia gestorského výboru a lehoty na prerokovanie návrhu ústavného zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
R. Kaliňák, podpredseda vlády a minister vnútra SR: (2007-10-16):
Zabezpečenie vydávania cestovných dokladov Slovenskej republiky s biometriou si vyžaduje to, aby sa v zákone upravila povinnosť občana poskytnúť svoje biometrické údaje, a oprávnenia správneho orgánu tieto biometrické údaje pre potreby vydávania cestovného dokladu požadovať. Biometrické údaje, ktoré majú byť na základe nariadenia Rady obsiahnuté v cestovných dokladoch, sú podoba tváre a odtlačky prstov. Ministerstvo vnútra Slovenskej republiky plánovalo začať vydávať biometrické pasy s oboma biometrickými údajmi ešte tento rok, pred koncom roka, avšak procedúra ustanovovania druhého biometrického údaja, jeho presná konfigurácia, ako aj konfigurácia technických zariadení na jeho čítanie nebola do tejto chvíle dokončená. Preto sme sa rozhodli, že nechceme ďalej čakať s už pripraveným materiálom, a rozhodli sme sa, že začneme vydávať biometrické pasy s jedným biometrickým údajom, čo je digitálna mapa tváre, ešte pred koncom tohto roka. Tento zákon je nevyhnutnou podmienkou na umožnenie vydávania takýchto nových cestovných dokladov, ktoré bezpochyby sú jednou z podmienok, ktoré sme týmto splnili aj pre uľahčenie cestovania bez víz do krajín Severnej Ameriky. Ďakujem pekne za podporu tohto zákona.
M. Hort, podpredseda NR SR: (2009-02-03):
Slovo má pani poslankyňa Vaľová, nech sa páči.
Hrušovský, Pavol, podpredseda NR SR (2011-09-08):
Pán poslanec Lazár.
Gašpar, Tibor, poslanec NR SR (2023-11-28):
No, ako zvyčajne, v podstate 80 % tých, čo reagovali na faktické, boli klub NEOĽANO. Pán Galko, už som vám to chcel povedať skôr, ale spôsob, akým sa vyjadrujete v Národnej rade, samozrejme, nesúhlasím a patrí niekedy do III. cenovej skupiny. Mrzí ma, že používate výrazy, aké používate, ale to, že svoju osobnú... alebo svoju osobu dehonestuje, mi je skutočne jedno. Vo vzťahu k inštitúcii, ktorej som súčasťou, mi to veľmi jedno nie je. Ja nemeliem, ale argumentujem, keď to chcete takto počuť. A všetko, čo som dnes uviedol som uviedol preto, že tak jak formálny postup ministra treba hodnotiť, tak treba hodnotiť aj obsah, na základe čoho tento formálny postup bol použitý, a vy sa tomu nevyhnete, že tu budem hovoriť o čurillovcoch tak, ako hovorím, a budem hovoriť z dôkazov. Čo sa týka pána Matoviča. Pán Matovič, samozrejme, váš spôsob vyjadrovania je všetkým dlhodobo známy. Ja hovorím, že dnes nie je priestor, aby som vám povedal všetko, čo si myslím, že vaše svedomie kvári, a vy sa to ale dozviete včas. Ja nepoužívam klamstvá, dobre? (Reakcia z pléna. Potlesk.) Ak tu niekto klame, tak klamete vy. K Jožkovi Pročkovi, máte pravdu, sme konškoláci. Chcem vám povedať len jednu vec, že argumentácia, ktorú som tu použil, nie sú moje subjektívne pocity, to sa tu objavilo vo viacerých predrečníkoch. Ja vyjadrujem svoj názor ku vášmu návrhu na vyjadrenie nedôvery ministrovi vnútra. To platí aj ku pánovi poslancovi Krúpovi. Ja nie som žiaden tribunál. Ja som tu hodnotil zákony, hodnotil som dôkazy, dával som ich do súvisu a každý si z toho vyberie svoj záver, aký chce. U vás je to ako hádzanie hrachu na stenu. K používaniu tzv. nezákonných odposluchov, pán Mikulec... (Prerušenie vystúpenia časomerom.)
Krajkovič, Mikuláš, poslanec NR SR (2018-03-14):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Pán predsedajúci, dajte hlasovať o pozmeňujúcom návrhu pána poslanca Fecka. Pozmeňujúci návrh č. 1, ten krátky.
Gál, Gábor, poslanec NR SR (2015-11-24):
Ďakujem pekne za reakciu. Začnem od konca. Pán kolega, ja som mal na mysli únik informácií z môjho výboru. Ja si pamätám ten prípad, ktorý ste opásali, ja som bol tiež na tom výbore a odo mňa ani mäkké ň neodišlo. Čiže lepšie by bolo menovať tých poslancov, u ktorých máte podozrenie, že od nich unikla nejaká informácia, lebo takto nás hádžete všetkých do jedného vreca. Prvá vec. Bavíme sa o dvoch inštitúciách, z ktorých jedna by vykonávala samotné odpočúvanie, aby to nebola priamo tá zložka, ktorá dostala to povolenie, aby to nebol silový rezort, ale aby to bol nejaký technický úrad, ktorý bude vykonávať už tú samotnú obsluhu. A druhé je potom úrad. Určite tento návrh je krokom vpred. Čo je teraz, že výbor pre obranu a bezpečnosť môže kontrolovať nasadenie ITP, tak to sme len tam čisto formálnoprávne, to je nič, to je len štatistická kontrola, nejaké hlásenie. Avšak sám to poznáte. Čiže je to stále krok vpred, ale chcem upozorniť na tieto problémy, ktoré budú. A budú tieto problémy aj dovtedy, kým nevytvoríme aj nezávislý obslužný úrad alebo obslužnú správu týchto technických zariadení. Tak dovtedy táto problematika tu bude stále živá.
Glváč, Martin, podpredseda NR SR (2017-09-13):
Ďakujem. S reakciou nikto. V rozprave vystúpi pani poslankyňa Zemanová.
Krajčí, Marek, poslanec NR SR (2023-05-03):
Áno.
Sulík, Richard, predseda NR SR (2011-03-22):
Pán poslanec Rafaj.
Kremský, Peter, poslanec NR SR (2022-10-19):
Ja len takto krátko, aby som nezdržoval. Maroš, no znova sme pri tom, že riešiš tam tú sekeru, čo je zaťatá v tej hrade, a rozmýšľaš čo by sa stalo, ak to spadne na to dieťa. No tak ako to dieťa proste tam nemusí, nemôže ísť, hej, keď, alebo tú sekeru vybereme. Čiže riešiš zákon vlastne, ktorý tu je už dávno, v ktorom nič nemeníme v tom zozname, proste riešiš odvetvia, ktoré sú tam dávno, roky. Nič na tom nemeníme, proste stále mi to pripadá, že tu riešime proste zákon, na ktorom je zlé len to, že s ním súhlasí Matovič. No a k tomu Muskovi, no je taká dôležitá informácia, riešime tu Elona Muska, Elon Musk hore, Elon Musk dole, ale kľúčové je, že Elon Musk nepodniká v regulovanom odvetví. To je to, prečo, to zbytočne ho tu spomíname a zbytočne ho riešime. Ale mám dobrú správu pre teba, že Európska únia rieši aj Elona Muska a rieši aj online obchod, aj rôzne ďalšie aktivity, ktoré sú v online prostredí, a verím, teda nepoteší ma to osobne, ale myslím si, že Európska únia vymyslí aj nejaký spôsob, ako Elona Muska zdaniť.
Saková, Denisa, poslankyňa NR SR (2021-11-23):
Ďakujem veľmi pekne za slovo. Vážený pán predseda, v zmysle rokovacieho poriadku dávam návrh, aby Národná rada Slovenskej republiky prijala uznesenie Národnej rady k poskytnutiu materiálno-technickej, personálnej a finančnej pomoci za účely podpory Poľskej republiky pri ochrane vonkajšej hranice EÚ v nasledovnom znení: Národná rada Slovenskej republiky a) upozorňuje vládu Slovenskej republiky na napätú situáciu na poľsko-bieloruskej hranici a vážne ohrozenie záujmov Európskej únie. b) žiada vládu Slovenskej republiky prijať opatrenia na poskytnutie materiálno-technickej, personálnej a finančnej pomoci za účelom podpory Poľskej republiky pri ochrane vonkajšej hranice Európskej únie a žiada vládu Slovenskej republiky vykonať všetky potrebné opatrenia na zabezpečenie ochrany slovensko-ukrajinskej hranice. Vzhľadom na to, aká situácia panuje na poľsko-bieloruskej hranici a ako právoplatný člen V4 a bezprostredne susediaci štát... (Prerušenie vystúpenia časomerom.)
Tomáš, Erik, poslanec NR SR (2022-03-16):
Pán Šefčík si myslí, že to dôchodcom pomôže a pritom samotní dôchodcovia si myslia, že to žiadna pomoc nie je. Viete, pán Šefčík, áno, mám rád fakty, a preto by ste asi vy, keď sa nevenujete sociálnej oblasti, nemali o faktoch zo sociálnej oblasti hovoriť. Opäť ste povedali nezmysel, hlúposť, naštudujte si to. Ešte raz. Dôchodcovská inflácia sa určuje na základe I. polroka predchádzajúceho roka celého. Takže tu nehovorte, že teraz dôchodcovská inflácia je 10. Musíte vychádzať z I. polroka, I. polroka. Takže netárajte hlúposti, prosím vás. A keď sa chcete vyjadrovať, tak naozaj argumentačne. A pán kolega Mazurek, mali ste pravdu, že teda Igor Matovič hľadá celú škálu výhovoriek od prázdnej špajzy až po Putina. Ináč to je naozaj cynické sa vyhovárať na utečencov, že kvôli utečencom nemá pre Slovákov, resp. slovenských občanov. Pritom Európska únia sľúbila preplatenie nákladov na utečencov. Sám pán premiér Heger povedal, že to bude asi na úrovni 100 %. Takže je to len ďalšia smiešna výhovorka. Pán Suja, máte pravdu. Igor Matovič hovoril, že za 12 rokov sa vraj ukradlo 30 mld. eur. Keď dobre rátam, tak 2,5 mld. ročne. Tak kde sú po dvoch rokoch? Kde je tých 5 mld.? Kde je tých 5 mld.? Tu sa fakt ponúkajú len dve možnosti, pán Šefčík. Prvá možnosť je, že klamal, čo, samozrejme, klamal, lebo to bol od začiatku holý ekonomický nezmysel. Alebo druhá, že kradnete rovnako. Iné vysvetlenie nie je. Ale naozaj na tieto, na tieto hlúposti aj zbytočne reagovať, lebo sme vedeli, že pri štátnom rozpočte, pri výdavkoch vtedy za našich čias 17, 18 mld., aby to bola suma nejaká, to nikto, myslím, že len jeden novinár si dal námahu, aby to spochybnil. Ostatní, samozrejme, nie. Ale ja by som sa naozaj rád venoval téme vecne.
Jurinová, Erika, podpredsedníčka NR SR (2015-05-26):
Dávam slovo pánovi poslancovi Mičovskému. (Reakcia z pléna.) Aha, pardon, je reakcia ešte na faktickú poznámku. Ospravedlňujem sa.
Kollár Boris, predseda NR SR (2021-12-02):
Prosím, prezentujme sa a hlasujeme. (Hlasovanie.) Prítomných 145 poslancov, za 91, proti 21, zdržalo sa 32, nehlasoval 1. Konštatujem, že sme schválili vládny návrh novely zákona č. 180/2014 Z. z. o podmienkach výkonu volebného práva. Budeme pokračovať v prerušenom rokovaní v druhom čítaní o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive, tlač 547, bod 31 schváleného programu. O slovo sa hlási podpredseda vlády a minister financií Igor Matovič. (Pokračovanie rokovania o vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 547.)
Beblavý, Miroslav, poslanec NR SR (2015-09-29):
Ďakujem pekne. Pán poslanec Číž, ja som vo svojom vystúpení bol veľmi kritický k návrhu zákona, ktorého ste spolupredkladateľom, ale žiadnym slovom som sa nedotkol vašej osoby ani osoby ostatných dvoch predkladateľov. Ja som to moc nepočítal, ale myslím si, že minimálne trikrát ste na mňa zaútočili vo svojom prejave. To je len k tej politickej kultúre vzájomnej v tejto veci. Ale poďme k tomu podstatnému. Ak sa niečo nepatrí v tejto snemovni, tak sa nepatrí nehovoriť pravdu za týmto rečníckym pultom, za ktorým ste stáli. A vy ste preukázateľne hovorili nepravdu pred chvíľou, keď ste povedali, že ten zákon zakazuje naďalej dary nad 100 eur. Tak dovoľte mi prečítať vám váš vlastný návrh: „Poslanec, ktorý prijal dary pri výkone svojej funkcie a ich hodnota zjavne presahuje 100 eur, je povinný ich registrovať v osobitnom registri výboru pre nezlučiteľnosť funkcií a používať ich ako verejné zdroje na verejné účely.“ To znamená, poslanec podľa vášho návrhu bude môcť tie dary prijať, bude ich mať dať do registra. Ako som povedal, keď ich nedá, hrozí mu až pokuta 500 eur. Z toho sa naozaj tí všetci roztrasú. A ak ich nebude náhodou používať na verejné účely, hrozí mu tiež pokuta 500 eur, z čoho už dostane infarkt, chudák, ale bude môcť zjavne prijímať dary podľa vašej vlastnej formulácie. A ste hovorili o tom, že výbor pre nezlučiteľnosť funkcií bude rozhodovať o tom, či tie dary majú ísť niekam do depozitu, ako ich môže využívať. Výbor pre nezlučiteľnosť funkcií nielenže takú kompetenciu nemá dnes, ale nemá ju ani v jednom z vašich návrhov. Takže to je tiež čistá nepravda. Neviem, prečo to chcete dneska zahmliť namiesto toho, aby ste priznali, že pravdepodobne z nekompetentnosti ste tam tieto ustanovenia dali a jednoducho v druhom čítaní ich vyhodíte. A to je všetko, čo k tomu treba povedať.
Paška, Pavol, predseda NR SR (2013-02-06):
(Hlasovanie.) 141 prítomných, 60 za, 2 proti, 79 sa zdržalo. Návrh sme neschválili a nebudeme pokračovať v rokovaní. Pani poslankyňa Gibalová uvedie v prvom čítaní hlasovanie o návrhu poslancov Vašečku a pani podpredsedníčky Eriky Jurinovej na vydanie zákona, ktorým sa mení a dopĺňa Zákonník práce, tlač 302. (Hlasovanie o návrhu poslancov Národnej rady Slovenskej republiky Richarda Vašečku a Eriky Jurinovej na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 302.)
Grendel, Gábor, podpredseda NR SR (2022-05-05):
S reakciou na faktické poznámky pani poslankyňa Sulanová.
Pčolinský, Peter, poslanec NR SR (2017-05-19):
Ďakujem pekne. Vážený pán predsedajúci, vážené dámy, vážení páni, v súlade s § 129 zákona č. 350/1996 o rokovacom poriadku by som rád interpeloval predsedu vlády Slovenskej republiky k otázke tzv. akčných plánov. Totižto minulý rok koncom leta, začiatkom jesene na prelome mesiacov august a september vláda absolvovala tour de východ v okresoch na východnom Slovensku. Navštívila okresy s vysokou nezamestnanosťou, čiže môžme to nazvať, že najviac chudobné okresy v rámci východného Slovenska. Na týchto svojich výjazdových rokovaniach vláda Slovenskej republiky sa zaviazala a prijala tzv. akčné plány, na základe ktorých sľúbila po každom tomto zasadnutí na tlačovej besede konkrétne počty pracovných miest, sľúbila konkrétne sumy, ktoré pošle týmto regiónom do konca roka 2016 dokonca. Avšak prešlo už veľmi veľa mesiacov a, bohužiaľ, musím konštatovať, že tieto výjazdové rokovania bola jedna veľká marketingová akcia. Totižto od starostov, primátorov, rôznych ministerských úradníkov počúvam dookola len to isté. Nikto nedostal ani cent napriek tomu, že vláda sa v akčných plánoch zaviazala už do konca roka 2016 poslať nejaké finančné prostriedky. Počúvam od podnikateľov, ktorí boli zahrnutí v týchto akčných plánoch, že na ministerstvám žiadna odozva, žiadne reakcie, nič sa nedeje, všetko stojí. A už keď mi povie majiteľ firmy, ktorá v akčnom pláne je definovaná ako strategický zamestnávateľ v jednom z okresov a bola zahrnutá v týchto akčných plánoch, keď mi povie, citujem, že: „Ale prosím ťa, aké akčné plány, veď to bolo divadlo.“ Čiže rád by som poznal odpoveď predsedu vlády, v akom stave, aké je plnenie týchto akčných plánov, čo s nimi ďalej bude a či naozaj išlo len o marketingovú akciu, ktorá daňových poplatníkov stála, nechcem teraz tu trieskať nejaké číslo, ale rádovo desať tisíce eur, pretože takéto výjazdové rokovanie vlády v jednom okrese niečo stojí. Že bolo by naozaj korektné voči východniarom, aby Robert Fico povedal, či tieto sľuby mieni naplniť, alebo nech rovno povie, že ich plniť nebude. Ďakujem pekne.
Laššáková, Jana, podpredsedníčka NR SR (2013-03-19):
Pán poslanec Jasaň.
Procházka, Radoslav, poslanec NR SR (2014-02-06):
Ja si myslím, že pán poslanec Hlina má pravdu, keď chce interpelovať priamo predsedu vlády. A zároveň asi všetci vieme, že vydrží tu do 19.00 hodiny. Čiže keď to má byť takto ďalšie dve hodiny, tak ja dávam procedurálny návrh, aby ste všeobecným súhlasom dali skončiť rokovanie dnešnej schôdze k 17.15 hodine. Ďakujem.
Bugár, Béla, poslanec NR SR (2015-10-07):
Posledná reakcia, a ďakujem ešte raz za slovo, lebo nemá význam, komu niet pomoci, tomu niet pomoci. Pán kolega, ak niekto poskytol SMER-u určitú možnosť, to ste vy a nikto iný. Takže, prosím vás, neutierajte ústa do MOST-u. Skúste sa radšej zamerať na to, kde ste dostali SDKÚ.
Valocký, Jozef, poslanec NR SR (2017-10-18):
Vážené kolegyne, kolegovia, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona. Predkladám informáciu k predloženému návrhu zákona. Návrh zákona spĺňa z formálnej, právnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor, Výbor Národnej rady pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 24. novembra a gestorský do 27. novembra 2017. Pán predsedajúci, otvorte rozpravu.
Pellegrini, Peter, predseda NR SR (2023-12-06):
Pán poslanec Blcháč.
Tomáš, Erik, poslanec NR SR (2022-05-24):
Ďakujem, ďakujem. Toto musíme zmeniť, pán predseda, toto. (Povedané s pobavením.)
T. Cabaj, podpredseda NR SR: (2010-06-10):
Pán poslanec Mikuš, tiež s faktickou.
Abrhan, Pavol, poslanec NR SR (2012-10-26):
Ďakujem pekne, pán predsedajúci. Chcem konštatovať, že v rozprave vystúpilo šesť poslancov, podali 4 pozmeňujúce návrhy. Myslím si, že diskusia bola korektná. A tie pozmeňujúce návrhy? Pokiaľ by bol záujem, tak podľa môjho názoru nie je problém v pondelok počas prestávky zvolať rokovanie výboru, aby mohol aj výbor posúdiť opodstatnenosť alebo neopodstatnenosť týchto návrhov aj za účasti zástupcov ministerstva. A myslím si, že tieto pozmeňujúce návrhy po takomto prerokovaní vo výbore by sme mohli akceptovať. Ďakujem pekne.
Dostál, Ondrej, poslanec NR SR (2017-12-05):
Pán minister Kaliňák, priamo ste ma oslovili a povedali ste, že som sa neozval, keď nejaký poslanec zneužíval váš národnostný pôvod. V prvom momente som nevedel, o čom hovoríte, skúsil som vygúgliť a teraz mi celkom nie je jasné, možno mi to upresníte, či myslíte rok 2007, keď Gábor Gál, vtedajší poslanec SMK, váš dnešný koaličný partner, hovoril o ceste Roberta Fica do Líbye a o tom, že tam hovoril o bulharských sestričkách ako páchateľkách, a vy ste miesto predsedu vlády vtedy v zastúpení na hodine otázok zdôraznili, že máte spolovice bulharskú krv a jeho otázku považujete za trápnu, teda Gábora Gála, vášho súčasného koaličného partnera, alebo myslíte rok 2015 a vášho smeráckeho poslanca Vladimíra Jánoša známeho tým, že si balil bankovky z Hornonitrianskych baní do alobalu, ktorý o vás hovoril ako o balkánskom Cigánovi, ktorého nemá rád. No tak pokiaľ ide o Gábora Gála, jeho otázka bola, myslím, úplne v poriadku a niet mu čo vyčítať. A pokiaľ ide o pána Jánoša, tak teda ozývam sa dodatočne, lebo vtedy som si neuvedomil, že sa to dotýka vášho národnostného cítenia, tak myslím si, že takto by sa pán Jánoš nemal o vás vyjadrovať, súhlasím s tým, čo ste povedali. Potom čo ste hovorili klebety o pani poslankyni Ďuriš Nicholsonovej a ďalej ste ich rozvíjali, no, áno, no klebety sú ale najmä na to, aby o nich podpredseda vlády a minister vnútra hovoril na zasadnutí parlamentu, to je naozaj rozkošné. Pokiaľ ide o tie byty, no tak, 2016, máte na webovej stránke Národnej rady byt 1 a byt 2, nie sú tam byty 2; 2015, tam máte iba byt a byt; 2014, byt a byt, ´13 to isté, ´12 byt 1, byt 2, až v desiatom máte byt a dva byty. Tak dúfam, že výbor sa na to pozrie.
P. Paška, predseda NR SR: (2010-03-10):
Pán spravodajca, ešte raz.
Glváč, Martin, podpredseda NR SR (2017-03-23):
S reakciou pani poslankyňa Zemanová.
Figeľ, Ján, podpredseda NR SR (2014-03-19):
Ďakujem pekne. Poprosím teraz spoločného spravodajcu z výboru pre obranu a bezpečnosť pána poslanca Petra Šucu, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Kollár, Boris, predseda NR SR (2023-06-14):
Bude reagovať pán poslanec? Nie. Ďalej v rozprave vystúpi pán poslanec Beluský. Vážení kolegovia, ešte vás chcem upozorniť, že nakoľko sme mysleli, že budeme dneska mať to hlasovanie, že ukončíme rozpravu, vyzerá to tak, že asi to nestihneme. Tak na štrnástu zvolávam poslanecké grémium, aby sme sa dohodli na ďalšom postupe, či to náhodou nebudeme predsa len termínovať, ten hlasovací maratón, aby tu nemuseli poslanci čakať na to, kedy sa ukončí táto rozprava, lebo vtedy to malo nasledovať. O štrnástej, prosím, poslanecké grémium zvolávam.
M. Sabolová, poslankyňa: (2008-02-13):
Pani ministerka sem môže prísť aj o druhej, aj tak si myslím, že bude musieť prísť o druhej. Mohli sme dobehnúť jednu rozpravu ucelenú, tak ako sme sa dohodli. A ja žiadne kuloárne informácie nebudem brať do úvahy, pretože v grémiu niečo zaznelo. Preto by bolo dobré, keby sme si povedali veľmi jednoznačný postup, a preto by som poprosila, keby to grémium mohlo byť.
Hrušovský, Pavol, podpredseda NR SR (2010-11-04):
Pán poslanec, stotožňujem sa s vašim návrhom a vyzývam všetkých poslancov Národnej rady, všetkých poslancov, panie poslankyne, páni poslanci, všetkých poslancov, aby dodržiavali istú etiku pri rokovaní. (Hlasy z rokovacej sály.) Pristúpime k hlasovaniu, panie poslankyne, páni poslanci o jednotlivých prerokovaných bodoch programu. Poprosím pána poslanca Štefanca, aby ako poverený spravodajca výboru pre financie, rozpočet a menu predložil Národnej rade návrh uznesenia k návrhu skupiny poslancov o platových pomeroch niektorých ústavných činiteľov. Pán poslanec Štefanec. Po hlasovaní, páni poslanci.